253 



Zuo Undervaz und zuo Haldenstein, so bisher Bäpsti- 

 scher reiii^ion gewäsen, haltend sicli iez der reformiertten 

 religion. Zun Zizers, so die ßäpstischen iren gozdiennst 

 verrichte gond alsdann angenz die evangelischen in dieselbig 

 kilchon, Gottes Wort ziio hören, Inn anriiofende mit dem ge- 

 bett nnd mit dem gsang zno prvsen. Die sach ist vil mal 

 vor gemein 3 Pündt kommen und hat vil zuo schaffen gen, 

 ee si darzuo kommen siend. Deren exempel söln die von 

 Trimmis ouch nachvolgen. 



Zuo ingendem Juni ist an der undren Zolihrug ein 

 schiff mit überfaren im ryn undergangen, sind persnnen 

 ertruncken. 



Am h. Sonnentag, den 24. october, ist zuo Tusis der 

 Ammpassador von Venedig, Pettrus Gonttarenus, über nacht 

 gsin; und vor 14 tagen darvor, ouch an einem Sonnentag, 

 ist hie stattlich verritten ein Venedischer Ambassador, Gorius 

 Barbadicko. Hat by im 3 schön iung sön, grossi gsellschaft 

 sampt vil söüm costliche sachen ; er vereerel der gnieint hie 

 etlich Zacyn zuo vertrincken. 



Zuo Ghur starb in siner besti Stattfendrich Andris 

 Bawier, ein schöner man; soll sich zuo tod gsoffen han: 

 stoss dich dran, wyb und man, er hats nit gfangen an, es 

 habents ieren vil gethan. — 



Heür, L. D., vil guotter wyn gwaxen. Es war ein guot, 

 fruchtrych iar alenthalb, kürn und wyn ist wolfeiler worden. 

 Daruf ist kommen ein wintter mit grosr langw-ieriger kellti 

 und vil Schnee. Entzwüschend der Zolbrug und Fürstno 

 hat sich by disem wintter ein todschlag erhebt, indem der 

 edel, wollgeacht Herr Canzler Ruvinnell von Sils mit dem 

 rapiel erstochen hat den Fendrich Herttli von Mundt, so 



